13/08/2009 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de prazas de residencia no Centro residencial docente Calvo Sotelo para o curso 2009-2010

Consonte coa liña de apoio ós concellos prevista na Lei 5/97 de administración local de Galicia, arts.109 e 118, procede ofertar ós xóvenes da provincia da Coruña, os recursos cos que conta a Deputación Provincial no Centro residencial docente Calvo Sotelo, que dispón de prazas en réxime de internado e comedor, para realizar os estudos que se imparten no IES Calvo Sotelo de ciclos formativos de formación profesional específica, de grao medio e programas de cualificación profesional onicial. A presente convocatoria vai dirixida a ofertar prazas para a residencia no Centro residencial docente Calvo Sotelo durante o curso 2009-2010. As prazas de residencia adxudicaranse a aqueles lumnos que foran admitidos para cursar ciclos formativos de grao medio ou programas de cualificación profesional inicial no IES Calvo Sotelo e reúnan as condicións requeridas nesta convocatoria. Poderán solicitar as prazas convocadas os xóvenes que cumpran as seguintes condicións: 2.1.- Acreditar a residencia nalgún municipio da provincia.2.2.- Cumprir os requisitos académicos vixentes para o acceso ós ciclos formativos e ós programas de cualificación profesional inicial. Os solicitantes de praza para a residencia, ademáis deben participar no proceso de admisión que fai a Consellería de Educación para acceder como alumno, a centros sostidos con fondos públicos: Deberá solicitar a praza para ciclos formativos no IES Calvo Sotelo, de acordo co establecido na Orde pola que se regula o procedemento de admisión do alumnado nos centros sostidos con fondos públicos para impartir ciclos formativos de Formación Profesional de graos medio e superior en réxime ordinario e para as persoas adultas no prazo que se estableza. Deberá solicitar a praza para programas de cualificación profesional inicial no IES, de acordo co establecido na Orde de 13 de maio de 2008 (DOG do 23 de maio de 2008) no prazo que se estableza.2.3.- Con carácter excepcional e documentalmente acreditado, poderanse ter en conta circunstancias especiais ou situacións familiares graves, que precisen do uso de residencia en calquera dos réximes ofertados. A determinación dos prezos polos servizos de internado e media-pensión, realizarase aplicando a Ordenanza Fiscal correspondente, que establece as seguintes tarifas mensuais: - Internado: 202,50 €. - Media pensión (comedor): 60,20 € Polo que se refire a obriga de pagamento, bonificacións, exencións e normas de xestión, será de aplicación o establecido na Ordenaza Fiscal nº 12, publicada no BOP nº 286, de 15 de decembro de 2006. As solicitudes deberán formularse no modelo normalizado que se facilitarán na Secretaría do Centro residencial docente docente Calvo Sotelo, no rexistro xeral da Deputación e na páxina www.dicoruna.es.Achegarase a seguinte documentación: 4.1.- Fotocopia do DNI do solicitante e dos seus pais ou titores.4.2.- Certificado de empadroamento de todos os membros da unidade familiar.4.3.- Documentación acreditativa da situación económica da unidade familiar: Os solicitantes deberán xuntar unha copia completa e selada da declaración formulada para o pagamento do imposto sobre a renda das persoas físicas correspondente ó ano 2008. No caso de non estar obrigado a presentala, achegarán un certificado de Facenda no que conste este feito, e acompañarase das nóminas dos ingresos familiares. Ademais, acompañaranse os xustificantes de prestacións por desemprego, xustificantes de pensións, certificación de desemprego, etc.4.4.- Os non obrigados ó pagamento, exentos por familia numerosa e os que se acollan á reducción de factura, deberán solicitalo expresamente perante a Deputación no momento da presentación da solicitude de prestación do servizo de internado ou comedor, e deberán presentar a documentación acreditativa das circunstancias que lle permitan aplicar a correspondente exoneración de pagamento.4.5.- Informe dos Servizos Sociais do concello de residencia do solicitante, ou da Deputación se é o caso, naqueles supostos nos que exista unha problemática asistencial ou concorra unha circunstancia especial. Achegarase a documentación que proceda, para acreditar situacións familiares especiais: orfandade, minusvalías, enfermidade, situación de paro sen subsidios, etc.4.6.- Certificación orixinal dos datos bancarios para o pago do prezo, segundo modelo aprobado pola Deputación. A documentación que se entregue en fotocopia haberá de estar compulsada: Diante de notario. Pola Secretaría do Centro residencial docente Calvo Sotelo. Polo secretario do concello de residencia ou funcionario habilitado ó efecto. As solicitudes presentaranse na Secretaría do Centro residencial docente docente Calvo Sotelo (Rúa Archer Milton Huntington 24, 15011 A Coruña) en horario de 9 a 14 horas. O prazo de presentación das solicitudes será do 1 ó 10 de setembro, ámbolosdous inclusive. A adxudicación das prazas no Centro Residencial docente Calvo Sotelo realizarase en dúas fases: Primeira fase: adxudicación provisional Unha vez revisada a documentación, aprobarase a relación provisional de admitidos na que se incluirán tódalas solicitudes que cumplan as condicións establecidas na base 2 desta convocatoria. Esta adxudicación provisional aprobarase por resolución da Presidencia e publicarase no taboleiro de anuncios do Centro e na páxina web da Deputación. De acordo co disposto na Lei 30/92, de procedemento administrativo os interesados poderán presentar reclamacións nun prazo de 5 días hábiles, a partir do seguinte ó da publicación na web. As reclamacións serán resoltas nun prazo de 3 días naturais. Segunda fase: adxudicación definitiva Os solicitantes incluidos na resolución de adxudicación provisional, obterán a praza definitiva despois de que o Centro acredite a admisión como alumno no IES Calvo Sotelo e a formalización da matrícula correspondente. O alumnado que non formalice a matrícula nos días previstos, sen causa debidamente xustificada, entenderase que renuncia á praza residencial docente adxudicada provisionalmente. A adxudicación definitiva aprobarase por resolución da Presidencia e nela farase constar o importe do precio público a aboar, en aplicación do disposto na Ordenanza Fiscal reguladora; esta resolución se comunicará ós interesados e publicarase no taboleiro de anuncios do Centro e na páxina web da Deputación. Esta resolución porá fin á vía administrativa e poderase recorrer de conformidade co disposto na Lei 30/92, de procedemento administrativo común, na súa redacción introducida pola Lei 4799 do 13 de xaneiro, BOE do día 14. A admisión de alumnos residentes, e a formalización da dita admisión, supón a aceptación do réxime interno do Centro residencial docente Calvo Sotelo. Non se poderá manter a praza na residencia se o alumno non supera o curso para o que se lle admitiu, salvo que se aleguen circunstancias debidamente motivadas, que se acreditarán. Esta circunstancia resolverase a proposta da Sección de Cultura e Deportes, despois do informe previo do Xefe da Residencia, que consultará co educador correspondente, e da Dirección Docente, que consultará coa xunta de avaliación. A perda da condición de alumno determinará a perda da condición de residente; igualmente poderán cesar no beneficio obtido como consecuencia de sanción disciplinaria ou baixo rendemento académico, de acordo coa normativa vixente e logo do oportuno expediente. Cando finalice o curso o alumno deberá solicitar a reserva de praza residencial para o seguinte. No caso de fora beneficiario dalgunha bonificación ou exención no pago das taxas, deberá acreditar o mantemento das circunstacias que a motivaran. A falsidade de datos ou falsificación de documentos que se presenten, calquera que sexa o momento en que se demostre a inexactitude, terá como consecuencia a perda dos dereitos dos solicitantes, sen prexuízo doutras responsabilidades á que dea lugar, despois da apertura do correspondente expediente. ANEXO.- Prazas docentes (Oferta Educativa) Ciclos Formativos de Grao Medio no IES Calvo Sotelo para o Curso 2009-2010 Programas de Cualificación Profesional Inicial no IES Calvo Sotelo para o Curso 2009-2010 Modalidade A Modalidade C A Coruña, 16 de xullo de 2009 O presidente, O secretario, Salvador Fernández Moreda José Luis Almau Supervía